Presidential Election: মোদিতে না, যশবন্তকে আনতে বিমানবন্দরে কেসিআর, দাক্ষিণাত্যের যুদ্ধে বিজেপির বিরুদ্ধে টিআরএস

হায়দরাবাদ: আজ থেকেই শুরু হচ্ছে বিজেপির দুই দিনের কর্মসমিতির বৈঠক। প্রথম দিনই যোগ দেবেন স্বয়ং নরেন্দ্র মোদি। কিন্তু, প্রধানমন্ত্রীকে স্বাগত জানাতে বিমানবন্দরে যাবেন না মুখ্যমন্ত্রী। সেই কাজের দায়িত্ব দেওয়া হয়েছে রাজ্যের পশুপালন ও মৎস্য দফতরের মন্ত্রী তালাসানি শ্রীনিবাস যাদবকে। এই নিয়ে গত ছয় মাসে তৃতীয় বার মোদিকে স্বাগত জানানোর বিষয়টি থেকে সরে দাঁড়ালেন কেসিআর।

তেলঙ্গানার মুখ্যমন্ত্রী কে চন্দ্রশেখর রাও প্রধানমন্ত্রী স্বাগত জানাতে না গেলেও গোলাপের তোড়া নিয়ে আনতে গেলেন বিরোধীদের রাষ্ট্রপতি পদপ্রার্থী যশবন্ত সিনহাকে। কেসিআর-এর এই পদক্ষেপের পরই উঠেছে দুই বিতর্ক। এর দিকে, প্রধানমন্ত্রীকে স্বাগত না জানানোর অর্থ প্রটোকল ভাঙা। কারণ, প্রধানমন্ত্রী রাজ্যে এলে তাঁকে স্বাগত জানাতে যাওয়ার কথা মুখ্যমন্ত্রীর। অন্যদিকে, যশবন্ত সিনহাকে স্বাগত জানানোর মধ্যে বিরোধীদের আরও কাছে আসার প্রক্রিয়া বলেই মনে করা হচ্ছে।

বিজেপির সঙ্গে তেলঙ্গানা রাষ্ট্র সমিতি (টিআরএস)-র সম্পর্ক ক্রমেই তলানিতে পৌঁছেছে। ২০১৯-এর লোকসভা নির্বাচনে তেলঙ্গানা থেকে ৪টি আসনে জয়লাভ করে বিজেপি। এছাড়া হায়দরাবাদ পুরসভা ভোটেও অন্যতম শক্তি হিসেবে উঠে আসে গেরুয়া শিবির। নিজেকে বিজেপি বিরোধী প্রমাণ করতই কেসিআর মোদিকে এড়িয়ে চলছেন বলে মনে করা হচ্ছে।

আরও পড়ুন- Maharashtra Murder: মহারাষ্ট্রে ব্যবসায়ী খুনেও এনআইএ তদন্তের নির্দেশ অমিত শাহের

২০২৪-এর লোকসভা নির্বাচনের কথা মাথায় রেখে বিরোধীদের এক ছাতার তলার নিয়ে আসার কাজ শুরু করেছেন তৃণমূল নেত্রী মমতা বন্দ্যোপাধ্যায়। সলতে পাকানোর কাজ গত ফ্রেব্রুয়ারি মাস থেকেই শুরু করে দিয়েছেন তেলঙ্গানার মুখ্যমন্ত্রী। এ ব্যাপারে পশ্চিমবঙ্গের মুখ্যমন্ত্রী মমতা বন্দ্যোপাধ্যায় ও এনসিপি প্রধান শরদ পাওয়ারের সঙ্গে তিনি ইতিমধ্যেই একপ্রস্থ আলোচনা সেরে নিয়েছেন বলে খবর। কথা বলেছেন মহারাষ্ট্রের প্রাক্তন মুখ্যমন্ত্রী উদ্ধব ঠাকরের সঙ্গেও। মোদিকে এড়িয়ে বিরোধীদের রাষ্ট্রপতি প্রার্থীকে স্বাগত জানাতে যাওয়া, তাঁকে নিয়ে রোড শো, মধ্যাহ্নভোজের আয়োজন—এ সবই ২০২৪-এর গুঁটি সাজানো উদ্যোগ বলে মনে করা হচ্ছে৷

Landed in the dynamic city of Hyderabad to take part in the @BJP4India National Executive Meeting. During this meeting we will discuss a wide range of issues aimed at further strengthening the Party. pic.twitter.com/fu0z0Xrt5Z

— Narendra Modi (@narendramodi) July 2, 2022